Bilag A - MEPS Aftalevilkår

Indholdsfortegnelse

[1 Formål 2](#_Toc136616956)

[2 Generelle retningslinjer ved aftaler 2](#_Toc136616957)

[3 Aftaleparametre 2](#_Toc136616958)

[3.1 Beregning af afstand 2](#_Toc136616959)

[3.2 Udgangsadresser 3](#_Toc136616960)

[3.3 Brancher 3](#_Toc136616961)

[3.3.1 Arbejdsmængde (mWu) 3](#_Toc136616962)

[3.3.2 Timedebitering (h) 4](#_Toc136616963)

[3.3.3 Erstatning for køretøjer (pTu) 4](#_Toc136616964)

[3.3.4 Materialetransport (tWu) 4](#_Toc136616965)

[3.3.5 UE-tillæg 4](#_Toc136616966)

[3.3.6 MEPS materialeprisliste 4](#_Toc136616967)

[3.4 Kontantregulering (anvendes kun inden for forsikringsopgaver) 4](#_Toc136616968)

[3.5 Aftalte materialeprislister 5](#_Toc136616969)

[3.6 Overførsel af MEPS-koder til en anden branche 5](#_Toc136616970)

[3.7 Roller 5](#_Toc136616971)

[3.7.1 Besigtigelse 5](#_Toc136616972)

[3.7.2 Koordinator (anvendes kun inden for forsikringsopgaver) 5](#_Toc136616973)

[3.7.3 Hovedentreprenør 5](#_Toc136616974)

[3.8 Aftalte koder 5](#_Toc136616975)

# Formål

MEPS Aftalevilkår er en del af MEPS Regler og retningslinjer. Formålet med MEPS Aftalevilkår er at præcisere, hvordan MEPS Data (koder, algoritmer, materiale osv.) skal fortolkes, når der oprettes aftaler i MEPS, så ingen parter skal favoriseres unødigt. MEPS Data er opbygget for i sin helhed at sikre, at beregningsresultatet i en MEPS-opgave er i overensstemmelse med de undersøgelser, der er gennemført.

# Generelle retningslinjer ved aftaler

En aftale i MEPS er en overenskomst mellem en køber og en sælger om prisfastsættelse af ROT og reparationsopgaver i ejendomme.

Aftalen skal tage hensyn til den opgavesammensætning og den geografi, hvor opgaverne forventes udført, for så vidt angår omkostningsparametre og aftalte koder. Beskrivelse af opgavesammensætningen og den geografi, hvor opgaverne forventes udført, bør fremgå af kontrakten.

*BEMÆRK: CAB Group vil undersøge, hvor godt beregningen af indirekte arbejde svarer til virkelige og normale forhold. Resultatet af dette kan påvirke både MEPS Regler og retningslinjer samt MEPS Data og beregninger. Bemærk, at ved forudsætninger i opgaven, der ikke kan betragtes som normale, skal den aftalte kode anvendes.*

Parterne har ansvaret for at gennemgå en aftale inden godkendelse for at sikre, at aftalen er oprettet i overensstemmelse med dette dokument.

Aftalen gennemgås og ved behov opdateres årligt. Markedspåvirkende forandringer i MEPS Data eller oplysninger fra MEPS om væsentlige ændringer af omstændighederne betyder, at aftalens indhold skal gennemgås i løbet af aftaleperioden. Væsentlige ændringer af omstændighederne er ændringer i f.eks. love og regler, der påvirker ressourceforbruget i MEPS-opgaver, men hvor MEPS Data og beregninger ikke tager højde for dette.

# Aftaleparametre

## Beregning af afstand

Ved beregning af afstand skal MEPS-afstandsberegning anvendes. MEPS-afstandsberegning beregner afstanden til objektet som den nærmeste kørselsvej mellem objektets adresse og den nærmeste aftalte udgangsadresse.

Afstand for underentreprenører skal angives manuelt, da der ikke findes hjælp i MEPS til automatisk beregning. Hvis underentreprenørens afstand ikke skal være faktisk afstand i opgaverne, skal dette aftales.

Ved anvendelse af frie km i en aftale betales der ikke pTu erstatning i en opgave for de gratis kilometer.

## Udgangsadresser

En virksomhed kan have flere udgangsadresser for at udvide sit arbejdsområde.

Systemet beregner afstand fra nærmeste udgangsadresse til objektet.

## Brancher

Udførende virksomheder skal angive de brancher, som de opererer i, samt de brancher, de tilbyder via egen underentreprenør.

Parterne skal aftale, hvilke brancher der skal udføres af hovedentreprenørens eget personale, og hvilke brancher der skal udføres af underentreprenører.

### Arbejdsmængde (mWu)

Arbejdsmængden (mWu) udregnes ud fra den beregnede mængde af direkte og indirekte arbejde. Indirekte arbejde inkluderer støtteaktiviteter, etablering, afvikling og rejsetid for personalet.

Prissætningen af mWu skal, ud over at dække direkte og indirekte arbejde, også kompensere for omkostninger til arbejdsledelse, standardværktøjer, slid på udstyr, udarbejdelse af kalkulationer samt pauser.

|  |  |  |
| --- | --- | --- |
| **Benævnelse** | **Beskrivelse** | **Eksempel** |
| Direkte arbejde | Arbejdet der beskrives i MEPS-koder | Montering og iskruning af gipsplader |
| Opstillingstid på objektet | De trin, der kræves for at kunne skifte mellem arbejdsopgaver, der beskrives i MEPS-koder i objektet | Forberedelse af materialer og værktøjer til en arbejdsopgave |
| Etablering | Foranstaltninger for at forberede arbejdet på stedet for et objekt | Dækning af gulvet med beskyttelsespap i det rum, hvor arbejdshandlingerne skal udføres |
| Deetablering | Foranstaltninger til at genetablere objektet og foretage grov rengøring efter opgavens afslutning | Grov rengøring, bortkørsel af dækning, værktøj osv. |
| Rejsetid for personale | Den tid, det tager at rejse mellem udgangsadresse og objektet |  |
| Arbejdsledelse | Planlægning og styring af håndværkernes arbejde i tilknytning til de arbejdsopgaver, der er beskrevet i MEPS-koderne | At forklare omfanget af en nedrivningsaktivitet for en håndværker |
| Standardværktøj | Omkostninger til håndværktøj og andet almindeligt forekommende værktøj, der kræves i et objekt iht. branchestandarden, og som ikke er defineret som udlejningsmaskiner (se bilag C) | Skruetrækkere, kap- og geringsave |
| Slidudstyr | Omkostninger til slidudstyr til standardværktøj samt normalt beskyttelsesudstyr iht. branchestandarden | Skruebits, savklinger, handsker |
| Oprettelse af kalkyler | Det arbejde, der er nødvendigt for at håndtere kalkyler i en opgave, som man er inviteret til for de brancher, som man har aftalt | At tilføje koder, tilpasse koder, sende til beslutning |
| Pauser | Pauser iht. lov eller andre aftaler | Almindelige kaffepauser |

Direkte arbejde beregnes ud fra MEPS-koder. MEPS-koderne skal have meget god dækning for arbejdsindhold og arbejdsmængde for veletablerede arbejdsopgaver inden for MEPS Hovedbrancher, men også have en vis dækning for arbejdsindhold og arbejdsmængde for almindeligt forekommende arbejdsopgaver inden for Øvrige brancher i MEPS. Dette betyder, at MEPS-koder ikke dækker alle eventuelle arbejdsopgaver. For at få den rette erstatning for en standardopgave så er det derfor nogle gange nødvendigt at supplere med Aftalte og/eller Egne koder. Egne koder bør dog ikke anvendes, hvis der findes en tilsvarende MEPS-kode eller Aftalt kode. Egen og Aftalte koder genererer ikke indirekte arbejde, rejser og materialetransport.

Indirekte arbejde er kun baseret på MEPS-koder og beregnes på hele opgaven.

mWu-erstatningen skal stå i forhold til timedebiteringen og entreprenørens effektivitet.

### Timedebitering (h)

Timedebitering anvendes til at give timeerstatning for Egne og Aftalte koder.

### Erstatning for køretøjer (pTu)

pTu omfatter: erstatning for køretøjer til og fra objektet i en opgave. Rejsetiden for personale erstattes i beregningen af indirekte arbejde (mWu).

I opgaver, der ikke håndteres i MEPS, beregnes der som regel erstatning for køretøjer som en kilometererstatning. I MEPS får man erstatning for et bestemt antal rejser. Hver rejse beregnes som tur og retur mellem entreprenørens udgangsadresse og objektet. Dette betyder, at erstatningen for pTu i aftalen skal angives som ønsket kilometererstatning ganget med to.

### Materialehåndtering & Materialetransport (tWu)

tWu erstatter omkostningerne til materialehåndtering og materialetransport af både nyt og nedrevet materiale.

tWu omfatter også håndtering af emballage, plukning, lastning og losning af nyt materiale på objektet, samt opsamling, lastning og losning af nedrivningsmateriale. Gælder også for håndtering af maskiner og udstyr (udlejningsmaskiner), når disse findes som MEPS-materiale.

Bemærk, at den vægt, der er angivet i MEPS, er beregnet som tørvægt eksklusive spild og emballage, og den vil normalt afvige fra den faktiske vægt, der skal deponeres.

I enheden tWu er der ikke inkluderet kompensation for omkostninger til deponering.

### UE-tillæg

UE-tillægget beregnes på hele underentreprenørens omkostning (direkte og indirekte arbejde, materiale, transport og andet). UE-tillæg bruges til at erstatte hovedentreprenørens koordineringsarbejde i en opgave.

### MEPS materialeprisliste

Formålet med MEPS materialeprisliste er, at man skal kunne opnå en vejledende samlet pris for et ROT- og reparationsprojekt i MEPS-systemet uden at skulle importere egne materialeprislister. MEPS materialepris skal svare til en vejledende forbrugerpris inden for professionel handel, men der kan være en vis forsinkelse i generelle prisopdateringer på markedet.

Rabatter og tillæg pr. materialeprisgruppe skal angives på MEPS-materialeprisliste.

## Kontantregulering (anvendes kun inden for forsikringsopgaver)

Branchens Kontantregulering skal anvendes til at erstatte forsikringstagerens eget arbejde i en opgave. Erstatningen refererer til mWu, pTu og tWu. Hvis forsikringstageren bruger sin egen entreprenør, så udbetales erstatning i henhold til arbejdsopgavens branche i aftalen. Hvis der ikke er nogen aftale for forsikringstageren, så anvendes aftalen for hovedentreprenøren og dens priser.

## Aftalte materialeprislister

For at opnå nøjagtige materialepriser/materialebetegnelser i en opgave skal parterne anvende Aftalte prislister og/eller deres egne importerede materialeprislister.

Hvordan og hvornår Aftalte materialeprislister anvendes, skal aftales mellem parterne.

Rabatter og tillæg kan finde anvendelse på Aftalte materialeprislister.

## Overførsel af MEPS-koder til en anden branche

Hvis koder, der er omfattet af aftalen, udføres af en branche, der adskiller sig fra MEPS Data, skal disse koder overføres til den udførende branche.

Det kan f.eks. gøre det nemmere for underentreprenører, der kun har aftalt én branche, så koder, man normalt udfører, automatisk ender på deres egen branche, samt man undgår fejlagtigt høje erstatninger for rejser og indirekte arbejde i en opgave.

## Roller

Roller anvendes for at gøre det lettere ved bestilling og for at muliggøre, hvad man kan udføre i en opgave.

### Besigtigelse

Besigtigelse bruges til at gøre det lettere ved bestilling af "Bestigtigelsesfirma" i opgaven. Det påvirker ikke, hvilke tilladelser man har i systemet. Dette betyder, at rollen Besigtigelse ikke er nødvendig for, at en entreprenør kan udføre besigtigelser.

### Koordinator (anvendes kun inden for forsikringsopgaver)

Koordinator anvendes til at kunne agere som repræsentant for et forsikringsselskab i en opgave. Rollen styrer specifikke tilladelser, som entreprenøren normalt ikke har.

### Hovedentreprenør

Hovedentreprenøren anvendes til at kunne håndtere underentreprenører og kunne modtage UE-tillæg. Der kan kun være én hovedentreprenør i en opgave.

## Aftalte koder

For tilbagevendende arbejdsopgaver, der ikke er omfattet af MEPS-koder, eller hvor forudsætningerne ikke kan betragtes som værende normale i henhold til MEPS Opgavevilkår, skal aftalte koder anvendes. Hver Aftalt kode skal indeholde benævnelse, definition, enhed og pris.

Eksempler på Aftalte koder, der ikke er omfattet af MEPS Data:

* Deponeringsomkostninger
* Ekstra dækning
* Standardiserede møder med kunder, f.eks. startmøder
* Besigtigelse
* Affugtning
* Sanering
* Øvrige aftalte honorarer og materiel
* Tilsvarende Egne koder, der findes i MEPS (f.eks. grundig rengøring, ekstra rejser, ventetid på kunden)

Eksempler på Aftalte koder, der ikke kan betragtes som værende normale i henhold til MEPS Opgavevilkår:

* Afvigende rejser
* Afvigende støtteaktiviteter
* Afvigende etablering
* Afvigende sværhedsgrad